ଅପରାଧ
ନୀଳାଦ୍ରିବିହାରରେ ଲୁଟେରାଙ୍କ ଆତଙ୍କ ଝାମ୍ପିନେଲେ ସୁନାଚେନ୍‌ ଓ ମୋବାଇଲ୍‌
ନୀଳାଦ୍ରିବିହାରରେ ଲୁଟେରାଙ୍କ ଆତଙ୍କ ଝାମ୍ପିନେଲେ ସୁନାଚେନ୍‌ ଓ ମୋବାଇଲ୍‌
Last updated May 3, 2018
Photo by : wp.com
0
ସେୟାର
ଚନ୍ଦ୍ରଶେଖରପୁର, : ଚନ୍ଦ୍ରଶେଖରପୁର ଥାନା ଅଞ୍ଚଳରେ ଲୁଟେରାଙ୍କ ଆତଙ୍କ ବୃଦ୍ଧି ପାଇବାରେ ଲାଗିଛି। ଗତ ସପ୍ତାହକ ମଧ୍ୟରେ ଏହି ଥାନା ଅଞ୍ଚଳରେ ଲୁଟ୍‌ ଘଟଣା ସାଧାରଣ ଲୋକଙ୍କ ପାଇଁ ଚିନ୍ତାର କାରଣ ହୋଇଛି। ଆଜି ସକାଳେ ନୀଳାଦ୍ରିବିହାର ଜିଏ ପ୍ଲଟ୍‌ ଅଞ୍ଚଳରେ ଜଣେ ମହିଳା ପ୍ରାତଃଭ୍ରମଣରେ ଯାଉଥିବା ବେଳେ ଦୁଇ ଜଣ ଦୁର୍ବୃତ୍ତ ଏକ କଳା ବାଇକ୍‌ରେ ଆସି ତାଙ୍କ ବେକରୁ ସୁନା ଚେନ୍‌ ଓ ମୋବାଇଲ୍‌ ଫୋନ୍‌ ଝାମ୍ପି ନେଇଥିଲେ। ଏନେଇ ପିସିଆର୍‌କୁ ସୂଚନା ଦିଆଯିବାରୁ ପାଟ୍ରୋଲିଂ ଭ୍ୟାନ୍‌ କଲୋନିର ଆଖପାଖ ଅଞ୍ଚଳ ବୁଲି ଲୁଟେରାଙ୍କୁ ଖୋଜାଖୋଜି କରିବା ପାଇଁ ଚେଷ୍ଟାକରି ବିଫଳ ହୋଇଥିଲା। ଅଭିଯୋଗକୁ ଭିତ୍ତି କରି ଅନୁଯାୟୀ ଚନ୍ଦ୍ରଶେଖରପୁର ଥାନା ପୁଲିସ ସ୍ଥାନୀୟ ଏକ ବସ୍ତିର ଜଣେ ଯୁବକକୁ ଥାନାରେ ଅଟକ ରଖିଥିବା ସୂଚନା ମିଳିଛି। ଗତ କିଛି ଦିନ ହେବ ଏହି ଅଞ୍ଚଳରେ ବରିଷ୍ଠ ନାଗରିକ କିମ୍ବା କେବଳ ମହିଳା ରହୁ ଘର ଉପରେ ଦୁର୍ବୃତ୍ତମାନେ ଟାର୍ଗେଟ କରୁଛନ୍ତି। ଆଜି ସକାଳୁ ସକାଳୁ ଏଭଳି ଲୁଟ୍‌ ସାଧାରଣରେ ଆତଙ୍କ ଖେଳାଇଦେଇଛି। ଲୁଟେରାମାନେ ପୁଲିସ୍‌କୁ ଖୋଲା ଚ୍ୟାଲେଞ୍ଜ୍‌ ଦେଇ ଏଭଳି ଲୁଟପାଟ୍‌ କରୁଥିବା ନଜରକୁ ଆସିଛି। ମାତ୍ର ପୁଲିସ୍‌ର ନିଷ୍କ୍ରିୟତା ସାଧାରଣରେ ଅସନ୍ତୋଷ ସୃଷ୍ଟି କରିଛି। ଲୁଟେରାମାନଙ୍କ ବିରୋଧରେ କଡ଼ା କାର୍ଯ୍ୟାନୁଷ୍ଠାନ ଦାବି କରିଛନ୍ତି ସ୍ଥାନୀୟ ଲୋକ।
ପୂର୍ବବର୍ତ୍ତୀ ଖବର